ai4bharat/Pralekha huggingface dataset:
আইনওবিচারমন্ত্রক
সমস্ত হাইকোর্টের ওয়েবসাইটে এখন শারীরিক দিক থেকে অসমর্থ ব্যক্তিদের সুবিধার্থে ক্যাপচা পদ্ধতি চালু
নতুন দিল্লি, ২৭শে জুন, ২০২১
মহামান্য সুপ্রীমকোর্টের ই-কমিটি গত কয়েক মাস ধরে ভারতীয় বিচার ব্য়বস্থায় ডিজিটাল পরিকাঠামোর মানোন্নয়নে অগ্রাধিকার দিয়ে আসছে, যাতে ভিন্নভাবে সক্ষম ব্যক্তি বা দিবাঙ্গজনরা এই ডিজিটাল ব্যবস্থার সুবিধা আরো বেশি করে গ্রহণ করতে পারেন। বিচার বিভাগীয় ব্যবস্থায় ডিজিটাল পরিকাঠামোর মানোন্নয়নের ক্ষেত্রে আরো একটি লক্ষণীয় মাইলফলক অর্জিত হয়েছে। সুপ্রীমকোর্টের ই-কমিটির নিরন্তর প্রচেষ্ঠার ফলে এখন ভিন্নভাবে সক্ষম ব্যক্তিরা ক্যাপচা পদ্ধতি বা প্রাথমিক বৈধ্যতা যাচাইয়ের মাধ্যমে সমস্ত হাইকোর্টের ওয়েবসাইটের পরিষেবা নিতে পারবে।
এই ক্যাপচা পদ্ধতির মাধ্যমে ভিন্নভাবে সক্ষম ব্যক্তি বা দিবাঙ্গজনরা যে কোনো আদালতের ওয়েবসাইটে বিভিন্ন প্রয়োজনীয় পরিষেবা যেমন আদালতের রায় বা বিচার, মামলার বর্তমান পরিস্থিতি প্রভৃতি সম্পর্কে সহজেই জানতে পারবেন। অনেক হাইকোর্টের ওয়েবসাইটে ভিজ্যুয়াল ক্যাপচা ব্যবস্থা চালু থাকায় স্বল্প দৃষ্টিশক্তি সম্পন্ন ব্যক্তিরা অসুবিধায় পড়তেন। এর ফলে তারা ওয়েবসাইটের পরিষেবাগুলি নিতে পারতেন না। এই সমস্যার বিষয়টি বিবেচনায় রেখে সমস্ত হাইকোর্টের সঙ্গে সহযোগিতায় মহামান্য সুপ্রীমকোর্টের ই-কমিটি ভিজ্যুয়াল ক্যাপচার পাশাপাশি লিখিত / শ্রবণযোগ্য ক্যাপচা পদ্ধতি শুরু করার বিষয়টি সুনিশ্চিত করেছে। এর ফলে স্বল্প দৃষ্টিশক্তি সম্পন্ন ব্যক্তিরাও যে কোনো হাইকোর্টের ওয়েবসাইট থেকে প্রয়োজনীয় পরিষেবা নিতে পারবেন।
উল্লেখ করা যেতে পারে বিচারপতি ড. ডি ওয়াই চন্দ্রচূড় –এর নেতৃত্বাধীন ই-কমিটি গত বছরের ১৬ই ডিসেম্বর এক চিঠিতে সমস্ত হাইকোর্টকে তাদের ডিজিটাল পরিকাঠামো ব্যবস্থা ভিন্নভাবে সক্ষম ব্যক্তিদের উপযোগী করে তোলার পরামর্শ দেন। বিচারপতি ড. চন্দ্রচূড় ঐ চিঠিতে লেখেন, সাংবিধানিক এবং বিধিবদ্ধ ব্যবস্থার সঙ্গে সঙ্গতি রেখেই ভিন্নভাবে সক্ষম ব্যক্তিদের জন্য সহজে ব্যবহারযোগ্য ডিজিটাল পরিকাঠামো গড়ে তুলতে হবে।
বিচারপতি ড. চন্দ্রচূড়ের লেখা ঐ চিঠির প্রেক্ষিতে মহামান্য সুপ্রীমকোর্টের ই-কমিটি সমস্ত হাইকোর্টের ওয়েবসাইটগুলিতে ডিজিটাল ব্য়বস্থার মানোন্নয়নে এক কর্ম পরিকল্পনা প্রণয়ন করে। কর্ম পরিকল্পনায় বলা হয়, ডিজিটাল পরিকাঠামোর মানোন্নয়নে ওয়েবসাইটগুলিতে নির্দিষ্টভাবে কয়েকটি পরিষেবা ব্যবস্থায় সংস্কার করতে হবে। এর মধ্যে ছিল, আদালতের রায় বা আদেশ, ডিজিটাল পদ্ধতিতে পৌঁছে দেওয়া, মামলার বর্তমান পরিস্থিতি ডিজিটাল পদ্ধতিতে জানা, ওয়েবসাইটে লিখিত শব্দের আকার এ+এএ পর্যায়ে নিয়ে যাওয়া এবং স্ক্রীন রিডারের সুবিধা।
মহামান্য সুপ্রীমকোর্টের ই-কমিটি সমস্ত হাইকোর্টের ওয়েবসাইটে ডিজিটাল ব্যবস্থার মানোন্নয়নে হাইকোর্টগুলির টেকনিক্যাল বা কারিগরি দলের সদস্যদের জন্য একাধিক প্রশিক্ষণ কর্মসূচী আয়োজন করে। এর ফলে অধিকাংশ ওয়েবসাইটই এখন সাধারণ মানুষের পাশাপাশি ভিন্নভাবে সক্ষম ব্যক্তিদের ক্ষেত্রেও ব্যবহারবান্ধব হয়ে উঠেছে। এমনকি মহামান্য সুপ্রীমকোর্টের ই-কমিটি এবং ই-আদালতগুলির ওয়েবসাইট এখন ভিন্নভাবে সক্ষম ব্যক্তিদের কাছেও ব্যবহার উপযোগী হয়ে উঠেছে। ই-কমিটির ওয়েবপেজ এমনভাবে তৈরি করা হয়েছে, যেখানে এস৩ডব্লুএএএস প্ল্যাটফর্মের উপযোগী হয়ে উঠেছে। এর ফলে ই-কমিটির ওয়েবপেজ ভিন্নভাবে সক্ষম ব্যক্তিদের কাছেও সহজবোধ্য হয়ে উঠেছে। আইনজীবীদের জন্য ই-কমিটির প্রশিক্ষণ কর্মসূচীতে অ্যাডভোকেটদের সচেতন করে তোলা হচ্ছে, যাতে তারা মামলা দায়ের প্রক্রিয়াতেও এমন পন্থা অনুসরণ করেন, যাতের তার ওয়েবসাইটগুলির মাধ্যমে ভিন্নভাবে সক্ষম ব্যক্তিদের কাছেও সহজবোধ্য হয়ে ওঠে।
CG/BD/SFS
(Visitor Counter : 157
স্বাস্থ্যওপরিবারকল্যাণমন্ত্রক
আসন্ন দীর্ঘ উৎসবের মরশুমে করোনা সংক্রমণ রোধে প্রধানমন্ত্রীর জন আন্দোলনের বিষয়টি বাস্তবায়নের জন্য গুজরাতের উপ মুখ্যমন্ত্রী শ্রী নীতিনভাই প্যাটেলের সঙ্গে ডাঃ হর্ষ বর্ধনের বার্তালাপ
নতুন দিল্লি, ১৯ অক্টোবর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন আজ গুজরাতের উপমুখ্যমন্ত্রী শ্রী নীতিনভাই প্যাটেল, রাজ্যের স্বাস্থ্যমন্ত্রী, সমস্ত জেলার কালেক্টর এবং রাজ্য ও কেন্দ্রীয় স্তরের শীর্ষ আধিকারিকদের সঙ্গে ভিডিও কনফারেন্সের মাধ্যমে বৈঠক করেছেন।
বৈঠকে তিনি সকলকে স্মরণ করিয়ে দেন যে, দেশে বর্তমানে মহামারী ১০ মাস অতিক্রম করলেও সক্রিয় রোগীর সংখ্যা এখন ৭,৭২,০০০-এর কাছাকাছি রয়েছে। গত এক মাসে ১০ লক্ষেরও নীচে এই সক্রিয় রোগীর সংখ্যা রয়েছে বলে তিনি জানান। বিগত ২৪ ঘন্টায় ৫৫,৭২২ জন নতুন করে করোনায় আক্রান্ত হয়েছেন। অন্যদিকে, ৬৬,৩৯৯ জন করোনা থেকে আরোগ্যলাভ করেছেন। এখন দেশে করোনা আক্রান্তের সংখ্যা দ্বিগুণ হতে সময় লাগছে ৮৬.৩ দিন। দেশে ১০ কোটিরও বেশি মানুষের করোনা পরীক্ষা করা হয়েছে বলেও তিনি জানান।
গুজরাতে কোভিড সংক্রমণ প্রতিরোধ সম্পর্কে তিনি বলেন, শুরুর দিন থেকেই রাজ্য সরকার যে একাধিক কার্যকরি পদক্ষেপ গ্রহণ করেছে তা যথেষ্টই তাৎপর্যপূর্ণ। এর ফলে সে রাজ্যে আরোগ্যের হার ৯০.৫৭ শতাংশ। এর জন্য তিনি রাজ্য সরকারকে বিশেষ ধন্যবাদ জানান। তিনি বলেন, প্রতি ১০ লক্ষে ৭৭,৭৮৫ জনের করোনা পরীক্ষা করা হচ্ছে সে রাজ্যে। বর্তমানে গুজরাতে সক্রিয় করোনায় আক্রান্তের সংখ্যা ১৪,১১৪। এর মধ্যে ৮৬ জন ভেন্টিলেটরে রয়েছেন।
আসন্ন শীত এবং উৎসবের মরশুমের প্রসঙ্গে তুলে ধরে কেন্দ্রীয় মন্ত্রী বলেন, কোভিড-১৯ সংক্রমণ প্রসারের উচ্চ সম্ভাবনা রয়েছে এই সময়। তিনি বলেন, আগামী তিন মাস ধরে এই সংক্রমণ প্রতিরোধে জোরদার নজরদারি চালানো প্রয়োজন। প্রধানমন্ত্রী যে ফেস কভার বা মাস্ক পরা, শারীরিক দূরত্ব বয়ায় রাখা এবং ঘন ঘন হাত ধোয়ার বিষয়ে বার্তা দিয়েছেন তা সাধারণ মানুষের কাছে পৌঁছে দেওয়া বিশেষ প্রয়োজন রয়েছে বলেও উল্লেখ করেন তিনি।
ডাঃ হর্ষ বর্ধন আমেদাবাদ, গান্ধীনগর, রাজকোট, ভদোদরা এবং সুরাটের জেলা কালেক্টরদের সঙ্গে আলাপচারিতায় সংশ্লিষ্ট সংক্রমণ প্রবণ অঞ্চলে এই রোগ প্রতিরোধের বিষয়ে কার্যকরি পদক্ষেপ গ্রহণের জন্য নির্দেশ দিয়েছেন।
আসন্ন মরশুমের দিকে লক্ষ্য লেখে রাজ্য সরকার যথেষ্টই প্রস্তুত রয়েছে বলে জানিয়েছেন গুজরাতের উপ মুখ্যমন্ত্রী শ্রী নীতিভাই প্যাটেল। তিনি বলেন, বিবাহ অনুষ্ঠান এবং পর্যটনের পাশাপাশি উৎসব উদযাপনের জন্য সুনির্দিষ্ট নির্দেশিকা জারি করা হয়েছে। যেসব মানুষ বাসে করে আমেদাবাদে আসছেন তাদের করোনা পরীক্ষা চালানো হচ্ছে। সংক্রমণ ধরা পড়লে তাদেরকে শহরের বাইরে আইসোলেশন কেন্দ্রে রাখার ব্যবস্থা করা হয়েছে। সাধারণ মানুষের জীবন জীবিকার সুবিধার্থে সরকার একাধিক পদক্ষেপ গ্রহণ করেছে বলেও তিনি জানান। ন্যাশনাল সেন্টার ফর ডিডিজ কন্ট্রোল -র অধিকর্তা ডাঃ সুজিৎ সিং শীতকালে ইনফ্লুয়েঞ্জা সম্পর্কে সকলকে সতর্ক থাকার পরামর্শ দিয়েছেন। এদিনের বৈঠকে স্বাস্থ্য দপ্তরের অতিরিক্ত সচিব শ্রীমতী আরতি আহুজা, স্বাস্থ্য দপ্তরের প্রধান সচিব শ্রীমতী জয়ন্তী রবি সহ অন্যান্য শীর্ষ আধিকারিকরা উপস্থিত ছিলেন।
CG/SS/SKD
(Visitor Counter : 131
প্রধানমন্ত্রীরদপ্তর
উত্তর প্রদেশের বরেলিতে সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোক প্রকাশ
নয়াদিল্লি, ৩১ মে, ২০২২
উত্তর প্রদেশের বরেলিতে এক সড়ক দুর্ঘটনায় বেশ কয়েকজনের প্রাণহানিতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
প্রধানমন্ত্রীর কার্যালয়ের এক ট্যুইটে বলা হয়েছে, “উত্তর প্রদেশের বরেলিতে সড়ক দুর্ঘটনায় অত্যন্ত মর্মাহত। দুর্ঘটনায় মৃতদের পরিবারের প্রতি গভীর সমবেদনা। দুঃখের এই কঠিন সময়ে ঈশ্বর তাঁদের শক্তি যোগান”।
CG/BD/SB
(
শিল্পওবাণিজ্যমন্ত্রক
আন্তর্জাতিক বাণিজ্য সংক্রান্ত বিভিন্ন বিষয়ের জন্য ডিজিএফটি-র পক্ষ থেকে ‘কোভিড-১৯ হেল্পডেস্ক’ চালু
নয়াদিল্লি, ২৬ এপ্রিল, ২০২১
কেন্দ্রীয় বাণিজ্য দপ্তরের বৈদেশিক বাণিজ্য বিষয়ক মহানির্দেশক  ক্রমবর্ধমান কোভিড-১৯-এ আক্রান্তের ঘটনার প্রেক্ষিতে রপ্তানি ও আমদানির ওপর নজরদারি সহ বাণিজ্যিক শরিকরা বর্তমান পরিস্থিতিতে যে ধরনের সমস্যার সম্মুখীন হচ্ছেন, তা নিরসনের জন্য ‘কোভিড-১৯ হেল্পডেস্ক’ বা সহায়তা কেন্দ্র চালু করেছে। আন্তর্জাতিক বাণিজ্যের ক্ষেত্রে উদ্ভূত বিষয়গুলির সুষ্ঠু সমাধান এবং উপযুক্ত পরামর্শের জন্য এই সহায়তা কেন্দ্র চালু করা হয়েছে।
কোভিড-১৯ সহায়তা কেন্দ্রের মাধ্যমে ডিজিএফটি-র পক্ষ থেকে আমদানি ও রপ্তানি সংক্রান্ত অনুমতি, শুল্ক দপ্তরের অনুমোদনে বিলম্ব, বাণিজ্যিক লেনদেনের নথিপত্র সম্পর্কিত বিষয় এবং ব্যাঙ্কিং পরিষেবার মতো বিষয়গুলি নিয়ে কাজ করবে। বিভিন্ন মন্ত্রক, দপ্তর, কেন্দ্রীয় এজেন্সি এবং রাজ্য সরকারগুলির সঙ্গে সম্পর্কিত বাণিজ্য সংক্রান্ত বিষয়গুলি নিয়েও এই সহায়তা কেন্দ্রে যোগাযোগ করা যাবে। এই সহায়তা কেন্দ্রের মাধ্যমে বাণিজ্য সম্পর্কিত বিভিন্ন বিষয়ে সংশ্লিষ্ট মন্ত্রক ও দপ্তরের সঙ্গে সমন্বয় বজায় রাখা হবে এবং প্রয়োজনীয় অনুমোদন বা ছাড়পত্রের সম্ভাব্য সমাধানসূত্র খুঁজে বের করা হবে।
সমস্ত শরিক বিশেষ করে, রপ্তানি ও আমদানিকারীরা ডিজিএফটি-র ওয়েবসাইটে  বাণিজ্যিক লেনদেন সম্পর্কিত বিষয়ে তথ্য জমা করতে পারবেন। প্রাপ্ত ওই তথ্যের ভিত্তিতে ডিজিএফটি প্রয়োজনীয় ব্যবস্থা গ্রহণ করবে। এছাড়াও, ডিজিএফটি-র সঙ্গে ই-মেল মারফৎ  অথবা ‘কোভিড-১৯ হেল্পডেস্ক’-এর নিঃশুল্ক টেলিফোন নম্বরে 1800-111-550-এ যোগাযোগ করা যেতে পারে। ডিজিএফটি হেল্পডেস্ক পরিষেবার স্টেটাস ট্র্যাকারে গিয়ে বাণিজ্যিক লেনদেন সংক্রান্ত যে কোনও বিষয়ে মতামত বা এ সংক্রান্ত বিবদমান বিষয়টির বর্তমান অবস্থান জানা যেতে পারে। এ ধরনের বিবদমান বিষয়গুলির ক্ষেত্রে যখনই কোনরকম অগ্রগতি হবে, সে সম্পর্কে অবিলম্বে ই-মেল ও এসএমএস মারফৎ সংশ্লিষ্ট আবেদনকারীদের জানানো হবে।
SC/BD/DM/
(Visitor Counter : 304
প্রধানমন্ত্রীরদপ্তর
নৌ সেনা দিবসে ভারতীয় নৌ বাহিনীকে প্রধানমন্ত্রীর শুভেচ্ছা
নতুন দিল্লি, ০৪ ডিসেম্বর, ২০২১
প্রধানমন্ত্রী শ্রী নরেন্দ্র মোদী নৌ সেনা দিবসে ভারতীয় নৌ বাহিনীর কর্মীদের শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “নৌ বাহিনী দিবসে শুভেচ্ছা। ভারতীয় নৌ বাহিনীর দৃষ্টান্তমূলক অবদানের জন্য আমরা গর্বিত। নৌ বাহিনীর পেশাদারিত্ব ও অসাধারণ বীরত্বের জন্য আমাদের নৌ সেনা কর্মীরা সর্বস্তরেই সম্মান পেয়ে থাকেন।
প্রাকৃতিক দুর্যোগের মতো জটিল পরিস্থিতির মোকাবিলায় আমাদের নৌ সেনা কর্মীরা সর্বদাই অগ্রভাগে থেকেছেন।”
CG/BD/SKD/
(
অসামরিকবিমানপরিবহণমন্ত্রক
উত্তর-পূর্ব ভারতের সঙ্গে বিমান যোগাযোগ ব্যবস্থা আরও মজবুত করে নতুন মাইলফলক অর্জিত হয়েছে
নয়াদিল্লি, ০৪ অগাস্ট, ২০২১
আঞ্চলিক যোগাযোগ পরিষেবা – উড়ে দেশ কা আম নাগরিক বা উড়ান কর্মসূচির আওতায় মণিপুরের ইম্ফল এবং মেঘালয়ের শিলং-এর মধ্যে সরাসরি বিমান পরিষেবার গতকাল সূচনা হয়েছে। উত্তর-পূর্ব ভারতে বিমান পরিষেবা ব্যবস্থা যথাযথ করার ওপর কেন্দ্রীয় সরকার যে অগ্রাধিকার দিচ্ছে, সেই লক্ষ্য পূরণে গতকাল চালু হওয়া এই পরিষেবা একটি গুরুত্বপূর্ণ পদক্ষেপ। দুই রাজ্যের রাজধানী শহরের মধ্যে বিমান পরিষেবার সূচনা অনুষ্ঠানে অসামরিক বিমান পরিবহণ মন্ত্রক এবং ভারতীয় বিমানবন্দর কর্তৃপক্ষের আধিকারিকরা উপস্থিত ছিলেন। উল্লেখ করা যেতে পারে, মণিপুর ও মেঘালয়ের রাজধানী শহরের মধ্যে সরাসরি বিমান পরিষেবা চালু করার সাধারণ মানুষের দীর্ঘ দিনের দাবি পূরণ হয়েছে। প্রাকৃতিক শোভা সমৃদ্ধ শিলং শহর পাহাড়ের কোলে অবস্থিত। এই শহরটি উত্তর-পূর্ব ভারতে অগ্রণী শিক্ষাচর্চার কেন্দ্র হয়ে উঠেছে। এই শহরে একাধিক অগ্রণী শিক্ষা প্রতিষ্ঠান রয়েছে। এমনকি, সারা বছর ধরে ভারী বৃষ্টিপাতের কারণে সারা মেঘালয় জুড়ে অসংখ্য জলপ্রপাত, বৈচিত্র্যময় ভূ-প্রকৃতি রয়েছে, যা সমৃদ্ধ ঐতিহ্য ও সংস্কৃতির পরম্পরা বহন করে চলেছে। শুধু তাই নয়, সমগ্র উত্তর-পূর্ব ভারতে শিলং একমাত্র রাজধানী শহর, যেখানে দুটি প্রতিষ্ঠিত ফুটবল দল রয়েছে, যারা সর্বভারতীয় আইলীগ প্রতিযোগিতায় অংশগ্রহণ করেছে। আরও একটি উল্লেখযোগ্য আকর্ষণের কেন্দ্রবিন্দু হ’ল – দেশের অন্যতম প্রাচীণ শিলং গলফ্ কোর্স।
সরাসরি বিমান যোগাযোগ পরিষেবা না থাকায় ইম্ফল থেকে সাধারণ মানুষকে সড়কপথে দীর্ঘ ১২ ঘণ্টা যাত্রা করে শিলং-এ পৌঁছতে হ’ত। মণিপুরবাসীকে প্রথমে বিমানে করে গুয়াহটির লোকপ্রিয় গোপীনাথ বরদোলুই আন্তর্জাতিক বিমানবন্দরে গিয়ে পৌঁছনোর পর সেখান থেকে বাসে করে শিলং-এ যেতে হ’ত। এর ফলে, শিলং-এ পৌঁছতে মণিপুরবাসীর প্রায় একদিন লেগে যেত। কিন্তু, এবার থেকে দুই রাজ্যের মানুষ এক ঘণ্টার মধ্যেই শিলং বা ইম্ফলে পৌঁছতে পারবেন। উড়ান কর্মসূচির আওতায় শিলং দ্বিতীয় শহর, যার সঙ্গে ইম্ফলের সরাসরি বিমান যোগাযোগ স্থাপিত হ’ল। বেসরকারি বিমান সংস্থা ইন্ডিগো দুই রাজধানী শহর ইম্ফল ও শিলং-এর মধ্যে বিমান চালাবে। সপ্তাহে ৪টি বিমান পরিষেবা দেওয়া হবে। ৭৮ আসনের এটিআর-৭২ বিমান চালানো হবে। বর্তমানে ইন্ডিগো বিমান পরিষেবা সংস্থা উড়ান কর্মসূচির ৬৬টি রুটে বিমান পরিষেবা দিচ্ছে।
CG/BD/SB
(Visitor Counter : 143
শ্রমওকর্মসংস্থানমন্ত্রক
ই-শ্রম পোর্টালে এক মাসে ১ কোটি ৭০ লক্ষের বেশি রেজিস্ট্রেশন
নতুন দিল্লি, ২৬ সেপ্টেম্বর, ২০২১
ই-শ্রম পোর্টাল চালু হওয়ার এক মাসের মধ্যে অসংগঠিত ক্ষেত্রের ১ কোটি ৭১ লক্ষের বেশি শ্রমিক নাম নথিভুক্ত করেছেন। পরিসংখ্যান অনুযায়ী ই-শ্রম পোর্টালে ২৫ সেপ্টেম্বর পর্যন্ত নাম নথিভুক্ত শ্রমিকের সংখ্যা ১ কোটি ৭১ লক্ষ ৫৯ হাজার ৭৪৩।
উল্লেখ করা যেতে পারে, কেন্দ্রীয় শ্রম ও কর্মসংস্থানমন্ত্রী শ্রী ভূপেন্দ্রর যাদব গত ২৬ আগস্ট ই-শ্রম পোর্টালের সূচনা করেন। এই পোর্টাল জাতীয় স্তরের প্রথম সুসংবদ্ধ ব্যবস্থা, যেখানে প্রবাসী শ্রমিক, নির্মাণ কর্মী, কুলি ও প্ল্যাটফর্ম হকারদের তথ্য লিপিবদ্ধ করে রাখা হয়।
পোর্টালটি শুরু হওয়ার পর চতুর্থ সপ্তাহে ৬৯ লক্ষের বেশি শ্রমিক নাম নথিভুক্ত করেছেন। ই-শ্রম পোর্টালে নাম নথিভুক্তিকরণ অভিযানকে আরও এগিয়ে নিয়ে যেতে শ্রী যাদব গতকাল মুম্বাইয়ে অসংগঠিত ক্ষেত্রের কর্মীদের মধ্যে ই-শ্রম কার্ড বন্টন করেন। এই উপলক্ষে শ্রী যাদব বলেন, অসংগঠিত ক্ষেত্রের প্রতিটি শ্রমিকই যাতে নাম নথিভুক্ত করতে পারেন তা সুনিশ্চিত করতে হবে। তিনি জানান, নাম নথিভুক্তিকরণ অত্যন্ত জরুরী, কারণ কোন ক্ষেত্রের সঙ্গে কত শ্রমিক যুক্ত রয়েছেন তা সুস্পষ্ট ভাবে জানা সম্ভব। পোর্টালে ইতিমধ্যেই চারশোটির বেশি ক্ষেত্রের নাম নথিভুক্ত হয়েছে। এমনকি, যারা নাম নথিভুক্ত করেছেন তারা ২ লক্ষ টাকার বীমার সুবিধা পাচ্ছেন।
CG/BD/AS/
(Visitor Counter : 199
ক্ষুদ্র, অতিক্ষুদ্রওমাঝারিশিল্পমন্ত্রক
স্থানীয় উৎপাদনে গতি; খাদি ও গ্রামীণ শিল্পোদ্যোগ কমিশন আইটিবিপি-র কাছ থেকে ১,২০০ কুইন্টাল সরষের তেল তৈরির জন্য প্রথম অর্ডার পেয়েছে
নয়াদিল্লি, ২৮ আগস্ট, ২০২০
খাদি ও গ্রামীণ শিল্পোদ্যোগ কমিশন  ইন্দো-তিব্বত সীমান্ত পুলিশ -এর কাছ থেকে ১ কোটি ৭৩ লক্ষ টাকা মূল্যের ১,২০০ কুইন্টাল সরষের তেল সরবরাহের জন্য প্রথম অর্ডার পেয়েছে। এ বিষয়ে গত ৩১শে জুলাই কেভিআইসি এবং আইটিবিপি-র মধ্যে একটি সমঝোতাপত্র স্বাক্ষরিত হয়। প্রধানমন্ত্রী যে 'আত্মনির্ভর ভারত' এবং 'লোকাল ফর ভোকাল'-এর ডাক দিয়েছেন সেই আহ্বানে সাড়া দিয়েই এই পদক্ষেপ গ্রহণ করা হয়েছে। কেভিআইসি-র পক্ষ থেকে এক বিবৃতিতে জানানো হয়েছে, এই অর্ডার পাওয়ার ৩০ দিনের মধ্যে আইটিবিপি-র কাছে এই সরষের তেল সরবরাহ করা হবে।
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি কেভিআইসি-র এই উদ্যোগের উচ্ছ্বসিত প্রশংসা করেছেন। তিনি বলেছেন, এর ফলে স্থানীয় উৎপাদন গতি আসবে। গ্রামীণ শিল্পের সঙ্গে জড়িত লক্ষাধিক মানুষের কর্মসংস্থানের সুযোগ তৈরি হবে বলেও তিনি জানান।
কেভিআইসি-র পক্ষ থেকে জানানো হয়েছে, এই অর্ডার পাওয়ার পর উচ্চমানের সরষের তেল উৎপাদনের জন্য সংস্থার পক্ষ থেকে অতিরিক্ত কর্মী কাজে লাগানো হবে। কেভিআইসি দিনে ৩টে করে শিফটে কর্মীদের কাজ করার নির্দেশ দিয়েছে। এর ফলে, অতিরিক্ত কর্মদিবস তৈরি হবে বলেও কেভিআইসি-র পক্ষ থেকে জানানো হয়েছে। সংস্থার পক্ষ থেকে আরও বলা হয়েছে যে, এই সরষের তেল সরবরাহের মাধ্যমে স্থানীয় উৎপাদনে গতি আসবে।
কেন্দ্রীয় স্বরাষ্ট্র মন্ত্রী শ্রী অমিত শাহ 'আত্মনির্ভর ভারত অভিযান'-এ সামিল হওয়ার জন্য এবং স্থানীয় পণ্যের বিষয়ে উৎসাহদানে মন্ত্রকের আওতাধীন সমস্ত সংস্থাকেই এগিয়ে আসার আহ্বান জানিয়েছেন। শ্রী শাহ সমস্ত সিএপিএফ ক্যান্টিনে শুধুমাত্র 'স্বদেশী' পণ্য বিক্রি বাধ্যতামূলক করেন। এরই অঙ্গ হিসেবে, আইটিবিপি এই পদক্ষেপ গ্রহণ করেছে বলে কেভিআইসি-র পক্ষ থেকে জানানো হয়েছে।
কেভিআইসি-র চেয়ারম্যান শ্রী বিনয় কুমার সাক্সেনা আইটিবিপি-র এই অর্ডারকে স্বাগত জানিয়েছেন। তিনি বলেছেন, এই অর্ডার পাওয়ার ফলে কেবলমাত্র স্থানীয় উৎপাদনেই গতি আসবে না, গ্রামীণ অর্থনীতি আরও শক্তিশালী হয়ে উঠবে। এতে কেভিআইসি-র সঙ্গে যুক্ত সাধারণ মানুষের জীবন-জীবিকার পথ তৈরি হবে। একইসঙ্গে, সীমান্তে পাহারারত জওয়ানরা সেরা মানের সরষের তেল পাবেন বলেও তিনি জানিয়েছেন। শ্রী সাক্সেনা আরও বলেন, সময়ের আগে এই অর্ডার পূরণ করার বিষয়ে কেভিআইসি সম্পূর্ণ নিশ্চিত। সরষের তেলের পাশাপাশি, সুতির ম্যাট, কম্বল, বিছানার চাদর, বালিশের কভার, আচার, মধু, পাঁপড় এবং প্রসাধনী সামগ্রী সরবরাহের জন্য কেভিআইসি এবং আইটিবিপি-র মধ্যে এক বছরের জন্য একটি সমঝোতাপত্র স্বাক্ষরিত হয়েছে।
(CG/SS/DM
জাহাজচলাচলমন্ত্রক
হলদিয়া থেকে খিদিরপুর পর্যন্ত রোরো বার্জে তিনটি এলপিজি ট্যাঙ্কার নিয়ে পরীক্ষামূলক পরিবহণ
কলকাতা, ২৮ শেজুলাই, ২০২১
হলদিয়া ডক থেকে ‘শঙ্করদেব’ বার্জটি তিনটি এলপিজি ট্যাঙ্কার নিয়ে ২৫ শে জুলাই খিদিরপুরের উদ্দেশ্যে যাত্রা শুরু করে। হলদিয়া ডক কমপ্লেক্সের ডেপুটি চেয়ারম্যান বার্জটির পরীক্ষামূলক যাত্রার সূচনা করেন। ২৬ শে জুলাই বার্জটি হলদিয়ার আউটার লক ছেড়ে খিদিরপুরের দিকে এগোতে থাকে। ঐদিন বিকেলে ৯ নম্বর খিদিরপুর ডকে বার্জটি পৌঁছয়। সেই সময় কলকতার মেরিন ডিপার্টমেন্টের ডায়রেক্টর সেখানে উপস্থিত ছিলেন।
পরীক্ষামূলক এই এলপিজি ট্যাঙ্কারের পরিবহণ সফল হওয়ায় প্রধানমন্ত্রী উজ্জ্বলা যোজনার পক্ষে সুবিধাজনক হবে। কারণ, জাতীয় জলপথ ১ নম্বর দিয়ে এলপিজি ট্যাঙ্কার অনেক কম খরচে পরিবহণ করা সম্ভব। বন্দর, জাহাজ চলাচল ও জলপথ মন্ত্রক এবং হলদিয়ার এজিস লজিস্টিক কলকাতার শ্যামাপ্রসাদ মুখার্জী বন্দরে রোরো বার্জের সাহায্যে পণ্য পরিবহণের উদ্যোগ নিয়েছে। মেরিটাইম ইন্ডিয়া শীর্ষ সম্মেলনে এজিস লজিস্টিকের সঙ্গে মন্ত্রকের এই মর্মে চুক্তি স্বাক্ষরিত হয়, তারই ফলস্বরূপ রোরো বার্জে এলপিজি ট্যাঙ্কার পরিবহণ শুরু হ’ল।
কলকাতার শ্যামাপ্রসাদ মুখার্জী বন্দরের চেয়ারম্যান শ্রী বিনীত কুমার কোভিড-১৯ মহামারীর মধ্যেও সফল এই পরীক্ষামূলক পরিবহণের জন্য হলদিয়া ডক কমপ্লেক্স এবং খিদিরপুর ডকের কর্মী ও আধিকারিকদের ধন্যবাদ জানিয়েছেন। সেই সঙ্গে, যে সহযোগী সংস্থাটি এই প্রক্রিয়ায় সাহায্য করেছে শ্রী কুমার সংশ্লিষ্ট সংস্থাকেও ধন্যবাদ জানান।
বর্তমানে জাতীয় জলপথ-১ দিয়ে সাহেবগঞ্জ পর্যন্ত ২ লক্ষ মেট্রিক টন পণ্য পরিবহণ করা হবে। ভবিষ্যতে তা উপকূলবর্তী এলাকা এবং বাংলাদেশ প্রোটোকল রুটে সম্প্রসারিত হবে। এর ফলে, বছর কয়েকের মধ্যে রোরো বার্জ দিয়ে ৭ লক্ষ মেট্রিক টন পণ্য প্রতিবছর পরিবহণ করা সম্ভব হবে।
CG/CB/SB
হলদিয়া ডক কমপ্লেক্সের আউটার লক থেকে তিনটি এলপিজি ট্যাঙ্কার নিয়ে ‘শঙ্করদেব’ বার্জ খিদিরপুর ডকের উদ্দেশে রওনা হ’ল।
‘শঙ্করদেব’ বার্জ তিনটি এলপিজি ট্যাঙ্কার নিয়ে হলদিয়া থেকে খিদিরপুরের উদ্দেশ্যে যাত্রা করছে।
(Visitor Counter : 18
সারওরসায়নমন্ত্রক
প্রধানমন্ত্রী ভারতীয় জন ঔষধি পরিযোজনা -র আওতায় ‘স্বাস্থ্য কি সিপাহি’-রা রোগীদের এবং প্রবীণ নাগরিকদের বাড়িতে ঔষুধ পৌঁছে দিচ্ছেন
নতুনদিল্লি, ৭ এপ্রিল, ২০২০
কেন্দ্রের প্রধানমন্ত্রী ভারতীয় জন ঔষধি পরিযোজনা -র ফার্মাসিস্টরা, যাঁরা ‘স্বাস্থ্য কি সিপাহি’ নামে পরিচিত, তাঁরা প্রতিরোধমূলক নিয়ন্ত্রণ ব্যবস্থার সময় রোগী এবং বয়স্ক মানুষদের জন্য বাড়িতে ঔষুধ পৌঁছে দিচ্ছেন। সরকারের সামাজিক ব্যবধান নীতিকে অনুসরণ করে এই প্রক্রিয়াটি চলছে। প্রধানমন্ত্রী ভারতীয় জন ঔষধি কেন্দ্র থেকে কম দামে গুণমান সম্পন্ন জেনেরিক ঔষুধ পাওয়া যায়।
প্রধানমন্ত্রী ভারতীয় জন ঔষধি কেন্দ্র , কেন্দ্রের সার ও রসায়ন মন্ত্রকের ঔষুধ, দপ্তরের ব্যুরো অফ ফার্মা পিএসইউস অফ ইন্ডিয়া  পরিচালনা করে। দেশের ৭২৬টি জেলায় ৬৩০০টি পিএমজেএকে রয়েছে।
১৪ এপ্রিল পর্যন্ত করোনা ভাইরাস সংক্রমণ আটকাতে দেশজুড়ে যে ২১ দিনের প্রতিরোধমূলক নিয়ন্ত্রণ ব্যবস্থা কার্যকর হয়েছে, সেই সময় নিত্যপ্রয়োজনীয় ঔষুধ বাড়ি বাড়ি পৌঁছে দেওয়ার ক্ষেত্রে পিএমজেএকে গুরুত্বপূর্ণ ভূমিকা নিয়েছে।
পিএমবিজেপি-র একটি কেন্দ্রীয় গুদাম গুরুগ্রামে রয়েছে। দুটি আঞ্চলিক গুদাম রয়েছে, গুয়াহাটি এবং চেন্নাই-এ। দেশজুড়ে সমস্ত কেন্দ্রে ঔষুধের সরবরাহ বজায় রাখতে ৫০জন ডিস্ট্রিবিউটর কাজ করে চলেছেন। ওষুধ যাতে শেষ না হয়ে যায়, সেই লক্ষ্যে ‘জন ঔষধি সুগম’ নামে একটি মোবাইল অ্যাপের মাধ্যমে উপভোক্তারা ওষুধ সংক্রান্ত তথ্য পেয়ে থাকেন। এই অ্যাপটি গুগুল প্লে স্টোর এবং আই-ফোন স্টোরে পাওয়া যায়।
করোন ভাইরাস প্রতিরোধে পিএমবিজেপি, বিভিন্ন জন সচেতনামূলক পোষ্ট স্যোশাল মিডিয়ায় করে থাকে। ফেসবুক, ট্যুইটার, ইন্স্টাগ্রামে @pmbjpbppi এর মাধ্যমে সর্বশেষ তথ্য পাওয়া যাবে।
(CG/CB
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডক্টর জিতেন্দ্র সিং দিল্লিতে পাঞ্জাব সিভিল সার্ভিসের ঊর্ধ্বতন আধিকারিকদের সঙ্গে সাক্ষাত করেছেন
নতুন দিল্লি, ০৬ জানুয়ারি, ২০২১
কেন্দ্রীয় মন্ত্রী ডক্টর জিতেন্দ্র প্রসাদ জানিয়েছেন, কর্মী ও প্রশিক্ষণ বিভাগ আধিকারিকদের পদোন্নতি এবং ক্ষমতায়ন ত্বরান্বিত করার লক্ষ্যে অবিরাম চেষ্টা চালাচ্ছে। যাতে প্রতিটি সরকারি কর্মচারী যথাসময়ে যথাযথ পদোন্নতির সুযোগ পান। এর পাশাপাশি সেবা প্রদানের জন্য তাঁরা অনুপ্রাণিত হন।
পাঞ্জাব সিভিল সার্ভিসের সঙ্গে যুক্ত ঊর্ধ্বতন আধিকারিকদের এক প্রতিনিধি দলের সাথে মিলিত হয়ে কেন্দ্রীয় মন্ত্রী বলেন, পদোন্নতি সহ আধিকারিকদের চাকরির অন্যান্য বিষয় নিয়ে পূর্বে অনেক বিলম্ব হলেও বর্তমানে তা অনেকটাই সরলীকরণ করা হয়েছে।
কর্মী ও প্রশিক্ষণ বিভাগ বিভিন্ন মন্ত্রকের সঙ্গে সর্বদা যোগাযোগ রেখে চলেছে। তিনি জানান বেশ কিছু ক্ষেত্রে মামলা-মোকদ্দমার কারণে সরকারি কর্মীদের পদোন্নতির ক্ষেত্রে বিলম্ব হয়েছে। তিনি বলেন, প্রধানমন্ত্রী শ্রী নরেন্দ্র মোদীর অধীনে সরকার আধিকারিকদের জন্য একটি কাজের উপযুক্ত পরিবেশ দেওয়ার নীতি অনুসরণ করছে।
আয়ুষ
কৌশলগত নীতি ইউনিট : আয়ুষ ক্ষেত্রকে ভবিষ্যতের জন্য প্রস্তুত করতে আয়ুষ মন্ত্রকের নেওয়া একটি পদক্ষেপ
নয়াদিল্লি, ০১ নভেম্বর, ২০২০
আয়ুষ ক্ষেত্রের পরিকল্পনামাফিক এবং পদ্ধতিগত অগ্রগতিতে সবরকম সাহায্য করতে আয়ুষ মন্ত্রক এবং মেসার্স ইনভেস্ট ইন্ডিয়া যৌথ উদ্যোগে একটি কৌশলগত নীতি ইউনিট গড়ে তুলবে। এই উদ্যোগের নামকরণ করা হয়েছে স্ট্র্যাটেজিক পলিসি অ্যান্ড ফ্যাসিলিটেশন ব্যুরো। মন্ত্রকের গৃহীত বিভিন্ন পদক্ষেপের মধ্যে আয়ুষ ক্ষেত্রের সঙ্গে যুক্ত সংশ্লিষ্ট সবপক্ষের সঙ্গে ভবিষ্যৎ নীতি পরিকল্পনা স্থির করতে এই পদক্ষেপ গুরুত্বপূর্ণ হয়ে উঠতে চলেছে।
স্ট্র্যাটেজিক পলিসি অ্যান্ড ফ্যাসিলিটেশন ব্যুরো  স্থাপন একটি ভবিষ্যতমুখী পরিকল্পনা, যা আয়ুষ ব্যবস্থাকে ভবিষ্যতের জন্য প্রস্তুত করে তুলবে। এই ব্যুরো মন্ত্রককে কৌশলগত ও সুচিন্তিত উদ্যোগ গ্রহণে সাহায্য করবে। এর ফলে, আয়ুষ ক্ষেত্রের পূর্ণ সম্ভাবনাকে বাস্তবায়িত করার পথ আরও সুগম হবে। সেই সঙ্গে, এই ক্ষেত্রের ধারাবাহিক অগ্রগতি ঘটবে এবং বিনিয়োগের অনুকূল বাতাবারণ গড়ে উঠবে। যে সময় কোভিড-১৯ মহামারী সারা বিশ্ব জুড়ে মানুষের স্বাস্থ্য ক্ষেত্রে বড় প্রভাব ফেলেছে, ঠিক তখন আয়ুষ ক্ষেত্রের বিকাশে এ ধরনের একটি উদ্যোগ গুরুত্বপূর্ণ হয়ে উঠতে চলেছে। স্বাভাবিকভাবেই আয়ুষ ক্ষেত্রের সঙ্গে যুক্ত সংশ্লিষ্ট সকল পক্ষের সহায়তায় এ ধরনের কৌশলগত ইউনিটটি বড় ভূমিকা নেবে। স্ট্র্যাটিজিক পলিসি অ্যান্ড ফ্যাসিলিটেশন ব্যুরো গড়ে তোলার উদ্যোগে অংশীদার হিসাবে মেসার্স ইনভেস্ট ইন্ডিয়া মন্ত্রককে এই ব্যুরোর কর্মপরিকল্পনা প্রণয়নে সাহায্য করবে এবং ব্যুরোর স্বল্প ও দীর্ঘ মেয়াদী উদ্দেশ্য স্থির করতে গুরুত্বপূর্ণ ভূমিকা পালন করবে। আয়ুষ মন্ত্রকের পরিকল্পনা রূপায়ণ ও তার সম্পাদনের ক্ষেত্রে ইনভেস্ট ইন্ডিয়া প্রশিক্ষিত ও বিশেষজ্ঞ কর্মীদের কাজে লাগাবে।
স্ট্র্যাটিজিক পলিসি অ্যান্ড ফ্যাসিলিটেশন ব্যুরো যে সমস্ত উদ্যোগ গ্রহণ করবে, তার মধ্যে রয়েছে – জ্ঞান ভান্ডার গড়ে তোলা ও তার সুষ্ঠু পরিচালনা; কৌশলগত ও উপযুক্ত নীতি প্রণয়নে সহায়তা; বিনিয়োগের অনুকূল বাতাবরণ গড়ে তোলা; দেশে আয়ুষ ক্ষেত্রের জন্য অভিন্ন নীতি-নির্দেশিকা প্রণয়ন করা; বিভিন্ন দপ্তর, সংগঠন ও প্রতিষ্ঠানের সঙ্গে সমঝোতাপত্র স্বাক্ষর করা ও পারস্পরিক সহায়তা; বিভিন্ন সংস্থা ও প্রতিষ্ঠানের সঙ্গে একযোগে কাজ করা তথা আয়ুষ ক্ষেত্রের বিভিন্ন দিক নিয়ে প্রয়োজনীয় পরিকল্পনা গ্রহণ করা। মন্ত্রক প্রস্তাবিত এই ব্যুরোকে বিনিয়োগ প্রস্তাবগুলির ব্যাপারে প্রয়োজনীয় সহায়তা দেবে। সেই সঙ্গে, আয়ুষ ক্ষেত্রের সঙ্গে যুক্ত সংশ্লিষ্ট সবক্ষেত্রের মধ্যে যোগসূত্র গড়ে তুলতে সাহায্য করবে।
CG/BD/SB
(Visitor Counter : 148
পরিবেশওঅরণ্যমন্ত্রক
বায়ু দূষণ রোধে অনেক কিছু করা হয়েছে তবে আরও বেশি কেন্দ্রীভূত ও সম্মিলিত পদক্ষেপ প্রয়োজন: শ্রী প্রকাশ জাওড়েকর
নতুন দিল্লি, ১ অক্টোবর, ২০২০
কয়েক বছর ধরে উত্তর ভারতে বিশেষত জাতীয় রাজধানী অঞ্চল দিল্লিতে শীতের সময়ে ক্রমবর্ধমান বায়ু দূষণ উদ্বেগের কারণ হয়ে দাঁড়িয়েছে। এই সমস্যা মোকাবিলায় আজ পরিবেশ, বন এবং জলবায়ু পরিবর্তন মন্ত্রী শ্রী প্রকাশজাওড়েকর বায়ু দূষণজনিত পরিস্থিতি নিয়ে একটি পর্যালোচনা বৈঠক করেন। পাঁচটি রাজ্য - দিল্লি, উত্তরপ্রদেশ, হরিয়ানা, রাজস্থান এবং পাঞ্জাব এ দিনের এই বৈঠকে অংশ নেয়।
৯০ মিনিটেরও বেশি সময় ধরে চলা এই বৈঠক শেষে এক এক সাংবাদিক সম্মেলনে শ্রী জাওড়েকর বলেন যে, সমস্যার সমাধানে ফলপ্রসূ আলোচনা হয়েছে এবং কেন্দ্র ও রাজ্য এক যোগে বায়ু দূষণের বিরুদ্ধে কার্যকরী পদক্ষেপগুলি বাস্তবায়নে কাজ করবে।
কেন্দ্রীয় মন্ত্রী জানান খড় পোড়ানোর কারণে সৃষ্ট বায়ু দূষণের বিরুদ্ধে লড়াইয়ের কেন্দ্র সংশ্লিষ্ট রাজ্যগুলিকে খড়ের ব্যবস্থাপনার জন্য ১৭ হাজার টাকার তহবিল বরাদ্দ করেছে। তিনি বলেন এই দূষণ রোধে খড় পোড়ানো ব্যবস্থাপনা পরিচালনার জন্য যন্ত্র কিনতে বর্তমানে সমবায়গুলিকে ৮০% এবং ব্যক্তিদের ৫০% ভর্তুকি প্রদান করা হচ্ছে।
মন্ত্রী বলেন উওর প্রদেশ, হরিয়ানা এবং রাজস্থানে যে জায়গা গুলিতে এই খড় পোড়ানোর কাজ হয় সেই জায়গাগুলিকে হট স্পট হিসেবে চিহ্নিত করে সংশ্লিষ্ট রাজ্য সরকারগুলিকে এ বিষয়ে বিশেষ নজর দেওয়ার নির্দেশ দেওয়া হয়েছে। কেন্দ্রীয় মন্ত্রী আরও বলেন রাজধানী অঞ্চলে বায়ু দূষণ কমাতে দিল্লির ১৩ টি হটস্পট এলাকায় কার্যকরী পদক্ষেপ নেওয়ার জন্য দিল্লি সরকারকে নির্দেশ দেওয়া হয়েছে। এ বছর যথাযথ ব্যবস্থা নেওয়ার জন্য জাতীয় রাজধানী অঞ্চল দিল্লিতে কেন্দ্রীয় দূষণ নিয়ন্ত্রণ পর্ষদ'র ৫০ টি দল মোতায়েন করা হবে।
তিনি আরও বলেন জাতীয় রাজধানী অঞ্চল দিল্লিতে দূষণ নিয়ন্ত্রণে পুসার মাইক্রোবিয়াল ডিকম্পোজার ক্যাপসুলের ব্যবহার পরীক্ষামূলক ভাবে চালানো হচ্ছে। উত্তরপ্রদেশ এই বছর ১০ হাজার এবং দিল্লী ৮০০ হেক্টর জমিতে এই প্রযুক্তি ব্যবহার করা হবে বলেও জানিয়েছেন পরিবেশ মন্ত্রী। বৈঠকে মন্ত্রী প্রকাশ জাওড়েকর বায়ু দূষণ হ্রাসে বায়ো ডিকম্পোজার, বায়ো সিএনজি এবং জৈব শক্তি ব্যবহারের ওপর গুরুত্ব আরোপ করেণ।
মন্ত্রী জানান যে খড় পোড়ানো বন্ধ করা ছাড়াও বায়ু দূষণ নিয়ন্ত্রণে আরও কয়েকটি গুরুত্বপূর্ণ পদক্ষেপ গ্রহণ করা হয়েছে। যার মধ্যে রয়েছে নির্মাণ ও ভাঙার কাজ সঠিক ভাবে পরিচালনা, বর্জ্য ব্যবস্থাপনার মানোন্নয়ন, খারাপ রাস্তা সারানো ও জৈব জ্বালানির ব্যবহার ইত্যাদি। আজ, রাজ্যগুলি দূষণে রোধে তাদের পরিকল্পনার কথা ভাগ করে নেন বৈঠকে।
মন্ত্রী জানান যে বিএস - VI নীতি চালু করার মতো কেন্দ্র বিভিন্ন ব্যবস্থা গ্রহণ করেছে ; সোনিপতে বদরপুরের বিদ্যুৎকেন্দ্র বন্ধ করে দেওয়া হয়েছে।
শেষে মন্ত্রী রাজ্য সরকারের পাশাপাশি জনসাধারণকেও বায়ু দূষণ হ্রাসে গঠনমূলক পদক্ষেপ গ্রহণের আহ্বান জানান ।তিনি বলেন দূষণের মাত্রা পর্যবেক্ষণের জন্য কেন্দ্রীয় দূষণ নিয়ন্ত্রণ বোর্ড প্রতিদিন সংশ্লিষ্ট সমস্ত রাজ্যের সঙ্গে সক্রিয়ভাবে কাজ করবে।
CG/SS
(Visitor Counter : 908
প্রধানমন্ত্রীরদপ্তর
বন্দর, জলপথ এবং উপকূলের জন্য আইআইটি মাদ্রাজ-এ জাতীয় প্রযুক্তি কেন্দ্র-র উদ্বোধনকে স্বাগত জানালেন প্রধানমন্ত্রী
নয়াদিল্লি, ২৫ এপ্রিল, ২০২৩
আইআইটি মাদ্রাজ-এর ডিসকভারি ক্যাম্পাসে বন্দর, জলপথ এবং উপকূলের জন্য জাতীয় প্রযুক্তি কেন্দ্র -এর উদ্বোধন করেন কেন্দ্রীয় মন্ত্রী শ্রী সর্বানন্দ সোনোয়াল।
এনটিসিপিডব্লিউসি উচ্চাকাঙ্ক্ষী ‘সাগরমালা’ প্রকল্পের অধীন ৭৭ কোটি টাকা ব্যয়ে নির্মিত হয়েছে। এই আদর্শ কেন্দ্রটি স্থানীয়, আঞ্চলিক, জাতীয় এবং আন্তর্জাতিক স্তরে বৈজ্ঞানিক সহায়তা, শিক্ষা, ফলিত গবেষণা এবং প্রযুক্তি হস্তান্তরের মাধ্যমে সামুদ্রিক ক্ষেত্রে বিভিন্ন চ্যালেঞ্জের সমাধানসূত্র যোগাবে।
প্রধানমন্ত্রী শ্রী নরেন্দ্র মোদী প্রত্যুত্তরে জানান :
“এনটিসিপিডব্লিউসি @iitmadras ভারতের সামুদ্রিক ক্ষেত্রের সমৃদ্ধিকে শক্তিশালী করবে।”
PG/AB/DM/
(